छत्तीसगढ़ में पहले चरण का चुनाव होने में अब मात्र चार दिन बचे हैं। ऐसे में सभी दलों के नेताओं ने चुनाव प्रचार का सिलसिला तेज कर दिया है। इस बीच राज्य की सत्तारूढ़ भाजपा और मुख्य विपक्षी पार्टी कांग्रेस दोनों पूर्व प्रधानमंत्री अटल बिहारी वाजपेयी के नाम के भरोसे चुनावी बैतरणी पार करने में जुटी है। दरअसल, राज्य के मुख्यमंत्री रमन सिंह राजनांदगांव से चुनाव लड़ते हैं। उन्होंने अपने विधान सभा क्षेत्र में जो पोस्टर चिपकवाए हैं, उनमें पूर्व पीएम अटल बिहारी वाजपेयी का फोटो है। इसके साथ ही उनके पोस्टर पर एक नारा लिखा गया है, रमन पर विश्वास, कमल दांग विकास। यानी सीएम रमन सिंह पर विश्वास करना और कमल का मतलब विकास करना है।